BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY

č. 140
z 29. januára 2007

k Správe o stave vydávania rozhodnutí o povinnosti poskytnúť vecné prostriedky z civilného sektoru a zabezpečenia ubytovania podľa požiadaviek útvarov ozbrojených síl Slovenskej republiky

Číslo materiálu:	OdRŠS-84-30/2006	
Predkladateľ:	minister obrany SR	

Bezpečnostná rada 

I. súhlasí 

so Správou o stave vydávania rozhodnutí o povinnosti poskytnúť vecné prostriedky z civilného sektoru a zabezpečenia ubytovania podľa požiadaviek útvarov ozbrojených síl Slovenskej republiky s nasledovnou úpravou: 
- na strane 10 v odseku 2 nahradiť text „od integrovaného záchranného systému„ textom „od krajského úradu“.

II. ukladá 

a) podpredsedovi Bezpečnostnej rady

poskytovať ministerstvu obrany na jeho vyžiadanie informácie o vecných prostriedkoch z civilného sektora
Termín: podľa aktuálnej potreby jednotlivých územných vojenských správ

2

b) ministrovi obrany

pripraviť návrh novelizácie zákona č. 319/2002 Z. z. o obrane Slovenskej republiky v znení neskorších predpisov k zjednodušeniu systému doplňovania ozbrojených síl Slovenskej republiky vecnými prostriedkami z civilného sektora
Termín: do 1. júla 2007